Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1316

b) Ha a címzett nemzeti hivatal vagy kormányközi szervezet számára kellõen bizonyítottak ezek a körülmények, a késedelmes érkezést igazoltnak kell tekinteni, feltéve, hogy az érdekelt fél kellõen bizonyítja a hivatal vagy szervezet számára, hogy a postaszolgálat helyreállításától számított öt napon belül végrehajtotta a postázást. A 82.1 szabály c) pontjában foglalt rendelkezéseket megfelelõen alkalmazni kell. bis szabály A megjelölt vagy a kiválasztott hivatal általi felmentés egyes határidõk betartásában bekövetkezett késedelmek esetén 82bis.1 A „határidõ” jelentése a 48. cikk 2. bekezdésében A 48. cikk 2. bekezdésében a „bármely határidõre” tett utalást úgy kell érteni, mint utalást (i) a Szerzõdésben vagy e Végrehajtási Szabályzatban megállapított bármely határidõre; (ii) az átvevõ hivatal, a nemzetközi kutatási szerv, a nemzetközi elõvizsgálati szerv vagy a Nemzetközi Iroda által megállapított, vagy az átvevõ hivatal által a nemzeti jog alapján alkalmazandó bármely határidõre; (iii) a bejelentõ által valamely cselekménynek az adott hivatal elõtti végrehajtására, a megjelölt vagy a kiválasztott hivatal által meghatározott vagy az irányadó nemzeti jogszabályokban megállapított bármely határidõre. 82bis.2 Jogokba való visszahelyezés és egyéb olyan rendelkezések, amelyekre a 48. cikk 2. bekezdése vonatkozik A nemzeti jognak a 48. cikk 2. bekezdésében meghatározott azokat a rendelkezéseit, amelyek a megjelölt vagy a kiválasztott állam elõtt a határidõk bármelyikének betartásában bekövetkezett késedelem igazolására vonatkoznak, azok a szabályok alkotják, amelyek a jogokba való visszahelyezésrõl, visszaállításról, az eredeti állapot helyreállításáról vagy valamely határidõ elmulasztása ellenére történõ további eljárásról intézkednek, valamint minden egyéb olyan szabály, amely a határidõk meghosszabbításáról vagy a határidõk betartásában bekövetkezett késedelmek igazolásáról szól. 82ter szabály Az átvevõ hivatal vagy a Nemzetközi Iroda által elkövetett hibák kijavítása 82ter.1 A nemzetközi bejelentési nappal és az elsõbbség igénylésével kapcsolatos hibák Ha a bejelentõ a megjelölt vagy a kiválasztott hivatal számára kellõen bizonyítja, hogy a nemzetközi bejelentési nap az átvevõ hivatal által elkövetett hiba folytán helytelen, vagy hogy az elsõbbségi igényt az átvevõ hivatal vagy a Nemzetközi Iroda tévesen nyilvánította elõ nem terjesztettnek, és a hiba olyan jellegû, hogy ha azt a megjelölt vagy a kiválasztott hivatal maga követte volna el, a hivatal a nemzeti jogszabályai vagy nemzeti gyakorlata alapján kijavítaná azt, az említett hivatalnak a hibát ki kell javítania és a nemzetközi bejelentést úgy kell kezelni, mintha a javított nemzetközi bejelentési napot ismerték volna el, vagy mintha az elsõbbségi igényt nem nyilvánították volna elõ nem terjesztettnek.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes